b'\n_START_ARTICLE_\nJenni Banerjee\n_START_SECTION_\nUra\n_START_PARAGRAPH_\nBanerjee n\xc3\xa4ytteli Kira Kankaanp\xc3\xa4\xc3\xa4t\xc3\xa4 Yle TV1:ll\xc3\xa4 esitetyss\xc3\xa4 sarjassa Kotikatu vuosina 2010\xe2\x80\x932011. Lokakuussa 2013 h\xc3\xa4n aloitti n\xc3\xa4yttelij\xc3\xa4n\xc3\xa4 MTV3:lla esitett\xc3\xa4v\xc3\xa4ss\xc3\xa4 draamasarjassa Salatut el\xc3\xa4m\xc3\xa4t. H\xc3\xa4net n\xc3\xa4htiin sarjassa ensimm\xc3\xa4isen kerran 14.\xc2\xa0maaliskuuta 2014. Banerjee esitti sarjassa vuonna 2014 l\xc3\xa4\xc3\xa4k\xc3\xa4ri Katariina M\xc3\xa4kel\xc3\xa4\xc3\xa4, jota esitti aiemmin Jasmin Hamid._NEWLINE_Banerjee suoritti elokuvan\xc3\xa4yttelemisen opinnot Stadiassa vuosina 2000\xe2\x80\x932004. Vuonna 2005 h\xc3\xa4n sai opiskelupaikan Actors Studio Drama Schoolista New Yorkissa, josta h\xc3\xa4n valmistui kuvataiteiden maisteriksi vuonna 2008.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nBanerjeella on sukulaisia Intiassa. H\xc3\xa4nen isois\xc3\xa4ns\xc3\xa4 oli intialainen, joka rakastui Jennin suomalaiseen iso\xc3\xa4itiin Lontoossa vuonna 1930. Parin lapsista toinen on Jennin is\xc3\xa4 Erkki Banerjee ja toinen kirjailija Nina Banerjee-Louhija._NEWLINE_Banerjee on naimisissa tanskalaisen lent\xc3\xa4j\xc3\xa4n Joakim Arken kanssa ja he asuvat Tuusulassa. He odottavat perheenlis\xc3\xa4yst\xc3\xa4 vuoden 2020 alkupuolella.'